સરદાર સાહેબઆપણી યુવા પેઢી અને આવનારી પેઢીઓને યુગો સુધી પ્રેરણા આપતા રહેશે. આ પ્રતિમા વિશ્વ ભરના પ્રવાસીઓનું આકર્ષણ કેન્દ્ર બની રહે તેવી વર્લ્ડ ક્લાસ પ્રવાસન સુવિધાઓ અહીં વિકસાવવામાં આવશે. ટ્રાયબલ મ્યુઝિયમ, મનોરમ્ય ગાર્ડન, તથા બોટિંગ સહિતની સુવિધા વિકસાવી આ સ્થળને ટુરિઝમ ડેસ્ટિનેશન બનાવવાની ભૂમિકા પણ તેમણે આપી હતી. મુખ્યમંત્રીએ સ્પષ્ટ મત વ્યક્ત કર્યો કે. સરદાર સાહેબે રાષ્ટ્રની એકત્તા અખંડિતતા માટે આપેલા મહત્વપૂર્ણ પ્રદાનનું આ વિશ્વની સૌથી ઊંચી સરદાર સાહેબની પ્રતિમાના નિર્માણથી આપણે યથોચીત સન્માન કરી સરદાર સાહેબના કાર્યોને સદાકાળ પ્રેરણાદાયી બનાવવા છે. સાંસદ મનસુખ વસાવા, શબ્દશરણ તડવી, ભરતસિંહ પરમાર ઉપરાંત મુખ્ય સચિવ ડો.જે એન સિંહ મુખ્યમંત્રીના મુખ્ય અગ્ર સચિવ કૈલાસ નાથન સરદાર સરોવર નિગમના અધ્યક્ષ એસ.એસ.રાઠોર અને નિગમના વરિષ્ઠ ઇજનેરો તેમજ જિલ્લાના કલેક્ટર ડી.ડી.ઓ પણ ઉપસ્થિત રહ્યા હતા.(તસવીર- પ્રવિણ પટવારી)